ຜູ້ເສຍຊີວິດ ຍ້ອນໄວຣັສໂຄໂຣນາ ໃນທົ່ວໂລກ ມີສູງເຖິງ 1 ລ້ານຄົນແລ້ວ
ໃນຂະນະທີ່ໂຣກລະບາດ ໄດ້ໄປເຖິງຈຸດໝາຍທີ່ໜ້າເປັນຫ່ວງນັ້ນ, ເຈົ້າໜ້າທີ່ອົງການອະນາໄມໂລກໄດ້ກ່າວວ່າ ຕົວເລກສູງສຸດ ທີ່ແທ້ຈິງອາດຈະສູງກວ່ານັ້ນ. 
ຕົວເລກຜູ້ເສຍຊີວິດຍ້ອນ COVID-19 ໄດ້ກາຍ 1 ລ້ານຄົນແລ້ວ, ອີງຕາມຂໍ້ມູນທີ່ຖືກອ້າງອີງຢ່າງກວ້າງຂວາງຈາກສູນກາງແຫຼ່ງຂ່າວ ໄວຣັສໂຄໂຣນາ ຈອນສ໌ ຮັອບກິນສ໌ ສູນກາງດັ່ງກ່າວໄດ້ລາຍ ງານຕົວເລກຜູ້ຕິດເຊື້ອທັງໝົດໃນທົ່ວໂລກຫຼາຍກວ່າ 33 ລ້ານຄົນ COVID-19 ແມ່ນເຊື້ອໂຣກທີ່ມີສາເຫດມາຈາກໄວຣັສໂຄໂຣນາສາຍພັນໃໝ່, ເຊິ່ງເຊື່ອວ່າໄດ້ກຳເກີດມາຈາກເມືອງ ວູຮານ, ປະເທດ ຈີນ ໃນທ້າຍປີກາຍນີ້ ໃນປະເທດ ອິນເດຍ, ກໍລະນີໄວຣັສໂຄໂຣນາທີ່ໄດ້ຮັບການຢືນຢັນຂອງປະເທດດັ່ງກ່າວແມ່ນ 6 ລ້ານຄົນໃນວັນຈັນວານນີ້, ຕາມຫຼັງ ສະຫະລັດ ພຽງປະເທດດຽວ, ເຊິ່ງມີການຕິດເຊື້ອກາຍ 7 ລ້ານຄົນໃນອາທິດທີ່ຜ່ານມາ ໃນຂະນະທີ່ໂຣກລະບາດໄດ້ໄປເຖິງຈຸດໝາຍທີ່ໜ້າເປັນຫ່ວງນັ້ນ, ເຈົ້າໜ້າທີ່ອົງການອະນາໄມໂລກໄດ້ກ່າວວ່າ ຕົວເລກສູງສຸດທີ່ແທ້ຈິງອາດຈະສູງກວ່ານັ້ນ ທ່ານ ໄມຄ໌ ຣາຍອັນ, ຜູ້ຊ່ຽວຊານ ກ່ຽວກັບ ພາວະສຸກເສີນລະດັບສູງຂອງອົງການອະນາໄມໂລກ ໄດ້ກ່າວໃນກອງປະຊຸມລາຍງານທີ່ນະຄອນ ເຈນີວາ, ປະເທດ ສວິດເຊີແລນ ວ່າ “ໃນທາງກົງກັນ ຂ້າມ, ຕົວເລກທີ່ຖືກລາຍງານໃນປັດຈຸບັນນີ້ ຄົງຈະເປັນການປະເມີນຄ່າທີ່ຕໍ່າ ກ່ຽວກັບ ບຸກຄົນທີ່ໄດ້ຕິດ COVID-19 ຫຼື ໄດ້ເສຍຊີວິດຍ້ອນມັນ ” ປະທານາທິບໍດີ ດໍໂນລ ທຣຳ ໃນວັນຈັນວານນີ້ໄດ້ສັນຍາວ່າຈະເຮັດໃຫ້ການກວດ COVID-19, 150 ລ້ານອັນມີອອກມາໃຊ້ ທ່ານໄດ້ກ່າວວ່າ “ການຂະຫຍາຍການກວດໂຣກຂະໜາດໃຫຍ່ ແລະ ໃໝ່” ດັ່ງກ່າວຈະຊ່ວຍປົກປ້ອງຜູ້ເຖົ້າຢູ່ບ້ານພັກຄົນຊະລາ, ເຮັດໃຫ້ໂຮງຮຽນໄດ້ເປີດຄືນຢ່າງປອດໄພກວ່າເກົ່າ ແລະ ຊ່ວຍເຫຼືອໃນການນຳເອົາເສດຖະກິດກັບຄືນມາເຂັ້ມແຂງຄືເກົ່າ ທ່ານ ທຣຳ ກ່ອນໜ້ານທີ່ຢາກຫຼຸດຜ່ອນການກວດໂຣກລົງ ເພາະວ່າການກວດພົບກໍລະນີເພີ່ມເຕີມຈະເຮັດໃຫ້ມັນປະກົດວ່າເຊື້ອໂຣກດັ່ງກ່າວໄດ້ແຜ່ລາມໄວຂຶ້ນ ອົງການອະນາໄມໂລກໄດ້ປະກາດວ່າ ອຸປະກອນກວດໂຣກທີ່ວ່ອງໄວສຳລັບໄວຣັສໂຄໂຣນາ 120 ລ້ານອັນຈະຖືກຜະລິດອອກມາໃຫ້ໃຊ້ໃນບັນດາປະເທດທີ່ມີລາຍໄດ້ຕໍ່າ ແລະ ປານກາງ ຜູ້ອຳນວຍການໃຫຍ່ອົງການອະນາໄມໂລກທ່ານ ເທດຣອສ ອາດານອມ ເກເບຣເຢຊຸສ ໄດ້ກ່າວວ່າ ບໍລິສັດຜະລິດຢາ Abbott ແລະ SD Biosensor ແມ່ນກຳລັງເຮັດວຽກຮ່ວມກັນກັບມູນນິທິ Bill & Melinda Gates ເພື່ອ “ຜະລິດອຸປະກອນກວດຫາ COVID-19 ທີ່ວ່ອງໄວເຊິ່ງສາມາດພົກພາໄດ້ເປັນຢ່າງສູງ ແລະ ງ່າຍໃນການນຳໃຊ້ໃນໄລຍະ 6 ເດືອນຂ້າງໜ້າ ”